## Výzva na predkladanie ponúk

**(Prieskum trhu)**

v rámci realizácie procesu zadávania zákazky, podľa aktuálne platnej Jednotnej príručky pre žiadateľov / prijímateľov k procesu a kontrole verejného obstarávania / obstarávania (verzia 2), korigendum účinné od 17.6.2022 (ďalej v texte výzvy na predkladanie ponúk budeme uvádzať len ako „príručka“ v príslušnom gramatickom tvare)

**Predmet zákazky:**

**“Šicí / lepiaci stroj pre veľkoformátové krabice“**

|  |  |
| --- | --- |
|  | Vladimír SommerCover 3S, s.r.o. - konateľ |

V Kamanovej, 30.11.2022

1. **identifikácia zadávateľa**

Názov zadávateľa: Cover 3S, s.r.o.

IČO: 34 121 641

Sídlo zadávateľa: Kamanová 254, 956 12 Kamanová

Kontaktné údaje zadávateľa:

Kontaktná adresa: Cover 3S, s.r.o., Kamanová 254, 956 12 Kamanová

Krajina: Slovenská republika

Kontaktná osoba: Ing. Jozef Sommer

Telefón: +421903722770

E-mail: jozef@cover3s.sk

Webová stránka: <http://www.cover3s.sk/>

1. **predmet zákazky**

2.1 Názov predmetu zákazky: Šicí / lepiaci stroj pre veľkoformátové krabice

2.2 Nomenklatúra

Spoločný slovník obstarávania (CPV)

Hlavný predmet:

30131100-7 - Stroje na skladanie papiera alebo obálok

48921000-0 - Systémy automatizácie

51500000-7 - Inštalácia strojov a zariadení

60000000-8 - Dopravné služby (bez prepravy odpadu)

* 1. Stručný opis predmetu zákazky

Predmetom zákazky je dodávka šicieho / lepiacieho stroja pre veľkoformátové krabice. Bližšia špecifikácia predmetu zákazky je v Prílohe č. 1 – Špecifikácia predmetu zákazky, ktorá je neoddeliteľnou súčasťou tejto výzvy na predkladanie ponúk a v Prílohe č. 3 – Kúpna zmluva (ďalej v texte len „zmluva“ v príslušnom gramatickom tvare), ktorá je neoddeliteľnou súčasťou tejto výzvy na predkladanie ponúk.

Pre všetky prípadné požiadavky zadávateľa, ktoré sa vzťahujú na predmet zákazky a ktoré sa viažu na konkrétneho výrobcu, výrobný postup, značku, patent, typ, krajinu platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byť predložené tieto alebo ekvivalentné. V prípade konkrétnych technických a výrobných označení materiálov a zariadení takto špecifikovaných v týchto podkladoch sú výlučne z dôvodu jednoznačného vyjadrenia požiadaviek a funkčných súvislostí, zadávateľ pripúšťa ekvivalent.

2.4 Platobné podmienky:

Zadávateľ poskytne zálohové platby – bližšie informácie a platobné podmienky sú uvedené v zmluve, ktorá sa nachádza v Prílohe č. 3 a je neoddeliteľnou súčasťou tejto výzvy.

1. **rozdelenie predmetu zákazky**

3.1 Predmet zákazky nie je rozdelený na časti.

3.2 Odôvodnenie nerozdelenia predmetu zákazky na časti:

Predmetom zákazky je dodávka jedného funkčného logického celku – šicieho / lepiacieho stroja pre veľkoformátové krabice, ktorý nie je možné obstarávať z technických dôvodov samostatne, nakoľko je technologicky previazaný. Rozsah predmetu zákazky je štandardným rozsahom, ktorý komplexne poskytujú relevantní dodávatelia na trhu.

3.3 Záujemca musí predložiť ponuku na celý požadovaný rozsah predmetu zákazky. Predložením ponuky sa stáva zo záujemcu uchádzač.

1. **variantné riešenie**

4.1 Neumožňuje sa predložiť variantné riešenie.

4.2 Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

1. **miesto a termín dodávky predmetu zákazky**

5.1 Miesto dodávky predmetu zákazky:

Kamanová 254, 95612, Kamanová

5.2 Termín dodávky predmetu zákazky:

250 kalendárnych dní od účinnosti zmluvy.

1. **zdroj finančných prostriedkov**

Predmet zákazky bude financovaný zo zdrojov z fondov Európskej únie a z vlastných zdrojov zadávateľa. Operačný program: Operačný program Integrovaná infraštruktúra 2014 – 2020 (OP II), Kód výzvy: OPII-MH/DP/2022/9.5-35

1. **druh zákazky a typ zmluvy**

7.1 Zákazka na dodanie tovaru.

7.2 Zadávateľ uzavrie s úspešným uchádzačom predmetného zadávania zákazky zmluvu podľa Prílohy č. 3, ktorá je neoddeliteľnou súčasťou tejto výzvy na predkladanie ponúk.

1. **lehota viazanosti ponuky**

Predložené ponuky sú viazané do: 30.06.2023

1. **obhliadka miesta dodávky predmetu zákazky**

Obhliadka miesta dodávky predmetu zákazky nie je potrebná. V prípade záujmu o vykonanie obhliadky miesta dodávky predmetu zákazky treba kontaktovať Ing. Jozefa Sommera, telefón: +421903722770, e-mail: jozef@cover3s.sk.

1. **náklady a výdavky na vypracovanie a predloženie ponuky**

10.1 Všetky náklady a výdavky spojené s prípravou a predložením ponuky znáša záujemca bez finančného nároku voči zadávateľovi.

10.2 Ponuky doručené na adresu zadávateľa v lehote na predkladanie ponúk sa uchádzačom nevracajú. Zostávajú ako súčasť dokumentácie predmetného zadávania zákazky.

1. **miesto, spôsob a lehota na predkladanie ponuky**

11.1 Ponuku je potrebné doručiť na e-mailovú adresu: jozef@cover3s.sk

11.2 V predmete ponuky musí byť uvedené: **“Šicí / lepiaci stroj – ponuka – neotvárať“**

11.3 Lehota na predkladanie ponúk je stanovená **do 12.12.2022 do 12.00 hod.**

Ponuky predložené po stanovenej lehote na predkladanie ponúk nebudú akceptované.

1. **otváranie, hodnotenie a vyhodnotenie ponúk**

Zadávateľ bude otvárať a hodnotiť tie ponuky, ktoré doručia uchádzači v lehote na predkladanie ponúk a spôsobom určeným v bode 11 tejto výzvy na predkladanie ponúk. Otváranie a hodnotenie ponúk bude neverejné.

Ak bude predložená viac ako jedna ponuka, zadávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk (najnižšia cena v EUR bez DPH), a to iba v prípade uchádzača, ktorý sa umiestnil na prvom mieste v poradí (t.j. požiadavky na predmet zákazky a podmienky účasti bude zadávateľ hodnotiť len u uchádzača, ktorý predloží najnižšiu cenovú ponuku). Zadávateľ požiada uchádzača o vysvetlenie alebo doplnenie dokladov predložených v ponuke, ak z predložených dokladov nemožno posúdiť ich platnosť, splnenie podmienky účasti alebo splnenie požiadavky na predmet zákazky. Ak uchádzač
v lehote určenej zadávateľom nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov zadávateľa nespĺňa podmienky účasti alebo požiadavky na predmet zákazky, zadávateľ ponuku tohto uchádzača vylúči a vyhodnocuje splnenie podmienok účasti a požiadaviek na predmet zákazky u ďalšieho uchádzača v poradí, (t.j. u uchádzača, ktorý predloží druhú najnižšiu ponuku a tak ďalej).

Po vyhodnotení ponúk v zmysle vyššie uvedeného, zadávateľ oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk. Úspešnému uchádzačovi zadávateľ oznámi, že jeho ponuka bola vyhodnotená ako úspešná, zadávateľ ju prijíma a zároveň bude uchádzač vyzvaný na riadnu súčinnosť potrebnú na uzavretie zmluvy (úspešný uchádzač je povinný doručiť podpísanú zmluvu podľa inštrukcií uvedených vo výzve na riadnu súčinnosť potrebnú na uzatvorenie zmluvy do 10-tich pracovných dní od doručenia tejto výzvy úspešnému uchádzačovi). Neúspešným uchádzačom, zadávateľ oznámi, že neuspeli. Zadávateľ zverejní zápisnicu z vyhodnotenia ponúk do piatich pracovných dní odo dňa kompletného vyhodnotenia ponúk na webovej stránke zadávateľa.

1. **spôsob určenia ceny – cenovej ponuky**

13.1 Cena za predmet zákazky musí byť stanovená v súlade so zákonom o cenách v znení neskorších predpisov a vyhlášok (v súlade s aktuálne platnou legislatívou).

13.2 Cena za predmet zákazky musí byť vyjadrená ako cena za kompletné plnenie predmetu zákazky. Cena, ktorú uchádzač v ponuke uvedie, sa za takú považovať aj bude.

13.3 Záujemca naceňuje kalkuláciu ceny podľa Prílohy č. 2 - Kalkulácia ceny, ktorá je neoddeliteľnou súčasťou tejto výzvy na predkladanie ponúk. Cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase. Cena môže obsahovať maximálne dve desatinné miesta.

1. **kritérium na vyhodnotenie ponúk**

Jediným kritériom na vyhodnotenie ponúk je najnižšia cena v EUR bez DPH za kompletné plnenie predmetu zákazky.

1. **jazyk ponuky**

Ponuka uchádzača musí byť predložená v slovenskom alebo českom jazyku. Ak má tento sídlo mimo územia Slovenskej republiky, doklady a dokumenty tvoriace súčasť ponuky musia byť predložené
v pôvodnom jazyku a súčasne musia byť preložené do slovenského jazyka (nevyžaduje sa úradný preklad), okrem dokladov predložených v českom jazyku.

1. **podmienky účasti**16.1 Doklad o oprávnení dodávať daný predmet zákazky.

16.2 Čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu a neprítomnosť konfliktu záujmov podľa Prílohy č. 5 tejto výzvy.
2. **ďalšie informácie**

17.1 Dorozumievanie medzi záujemcami/uchádzačmi a zadávateľom sa bude uskutočňovať najmä elektronicky (e-mailom), v prípade doručovania originálnych dokladov/dokumentov (napr. zmluvy)
je prípustná aj poštová preprava, kuriér, osobne alebo ich kombináciou a to z dôvodu, aby všetky procesné úkony predmetného zadávania zákazky boli riadne, nespochybniteľne, preukázateľne zaznamenané a kompletná dokumentácia zo zrealizovaného zadávania zákazky od preukázateľného doručenia ponúk, až po uzavretie zmluvy s úspešným uchádzačom príslušnej časti predmetu zákazky, bola v súlade s princípmi obstarávania, jednoznačne a nespochybniteľne archivovaná, najmä pre účely potenciálnej kontroly zo strany oprávnených osôb na výkon kontroly uvedených v bode 17.7 v tejto výzve na predkladanie ponúk. Kontaktná osoba zadávateľa a údaje na ňu, sú uvedené v bode 1 v tejto výzvy na predkladanie ponúk.

17.2 Zadávateľ si vyhradzuje právo zrušiť predmetné zadávanie zákazky a to najmä z dôvodov keď:

- ani jeden uchádzač nesplní podmienky uvedené vo výzve na predkladanie ponúk,

- vtedy, ak bude predložená len jedna ponuka, ak bude predložená len jedna ponuka a zadávateľ sa rozhodne ju akceptovať, zdôvodní dôvody pre ktoré sa rozhodol túto ponuku akceptovať,

- ak sa zmenili okolnosti, za ktorých sa vyhlásilo obstarávanie (pozn. tieto okolnosti je zadávateľ povinný pomenovať a odôvodniť zrušenie postupu zadávania zákazky, medzi tieto okolnosti patrí aj situácia, ak cena úspešného uchádzača presiahne maximálne finančné zdroje zadávateľa).

17.3 Dátum zverejnenia tejto výzvy na predkladanie ponúk na webom sídle zadávateľa: 30.11.2022

17.4 Dátum odoslania informácie o zverejnení tejto výzvy na predkladanie ponúk na osobitný
e-mailový kontakt zakazkycko@vlada.gov.sk: 30.11.2022

17.5 Zápisnica z vyhodnotenia ponúk bude zverejnená na webovom sídle zadávateľa najneskôr do piatich pracovných dní od dátumu kompletného vyhodnotenia ponúk.

17.6 V prípade, ak budú požadované dokumenty podpísané inou osobou ako je pri fyzickej osobe majiteľ (živnostník) alebo u právnickej osoby štatutárny orgán (konateľ alebo prokurista alebo predseda, podpredseda alebo člen predstavenstva alebo komplementár alebo iná oprávnená osoba podľa výpisu z obchodného registra alebo iného obdobného dokumentu), je potrebné, aby bolo súčasťou ponuky aj splnomocnenie preukazujúce oprávnenosť podpísania požadovaných dokladov osobou, ktorá ich podpísala.

17.7 Úspešný uchádzač, s ktorým bude uzavretá zmluva na predmet zákazky je povinný poskytnúť súčinnosť pri vykonávaní finančnej kontroly, strpieť výkon kontroly a auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, ktorú plánuje mať zadávateľ uzatvorenú s poskytovateľom NFP, a to oprávnenými osobami na výkon tejto kontroly a auditu a poskytnúť im všetku potrebnú súčinnosť. Oprávnené osoby na výkon kontroly a auditu sú najmä:

a) Poskytovateľ a ním poverené osoby,

b) Vykonávateľ a ním poverené osoby,

c) Útvar vnútorného auditu a ním poverené osoby,

d) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

e) Orgán auditu a ním poverené osoby,

f) Splnomocnení zástupcovia Európskej Komisie a Európskeho dvora audítorov,

g) Osoby prizvané vyššie uvedenými orgánmi v súlade s príslušnými právnymi predpismi SR
a právnymi aktmi EÚ.

17.8 S úspešným uchádzačom bude podpísaná zmluva v zmysle Obchodného zákonníka platného v SR zohľadňujúca v plnom rozsahu osobitné podmienky, ktorým podlieha plnenie zmluvy podľa tejto výzvy na predkladanie ponúk a opisu predmetu zákazky podľa podkladov, neobsahujúca žiadne podmienky, ktorými by sa obmedzila alebo poprela platnosť týchto požiadaviek zadávateľa a to podľa zmluvy, ktorá je súčasťou tejto výzvy na predkladanie ponúk.

Zmluva podlieha úpravám v zmysle požiadaviek poskytovateľa NFP, takéto úpravy sa zmluvné strany zaväzujú vykonať (v prípade takejto potreby bude uzatvorený dodatok k zmluve). Zadávateľ a úspešný uchádzač môžu po spoločnej dohode vykonať zmeny alebo doplnenia v texte vzorovej zmluvy pred jej uzatvorením, najmä ale len pokiaľ ide o drobné technické úpravy alebo spresnenia avšak len za predpokladu, že tieto zmeny alebo doplnenia nebudú v rozpore s podkladmi a s ponukou predloženou úspešným uchádzačom.

Za rozpor údajov uvedených v podkladoch a údajov uvedených v ponuke predloženej úspešným uchádzačom sa nepovažujú prípadné nevyhnutné úpravy textu zmluvy vykonané za účelom dosiahnutia súladu s platnou legislatívou, ak by takýto rozpor týkajúci sa obdobia plnenia zmluvy bol zistený.

Za rozpor podkladov s ponukou sa nepovažuje ani prípad, ak bolo v ponuke uchádzača uvedené typové označenie ponúknutého výrobku, ktoré sa zmení v čase od lehoty na predkladanie ponúk ku času podpisu zmluvy resp. ku času nadobudnutia účinnosti zmluvy, pričom musia byť dodržané všetky zadávateľom požadované technické parametre tohto výrobku a uchádzač musí preukázať, že ponúknutý výrobok sa v čase medzi lehotou na predkladanie ponúk do času podpisu zmluvy resp. do času nadobudnutia účinnosti zmluvy prestal vyrábať (uvedené bude riešené uzavretím dodatku k zmluve).

V prípade ak medzi lehotou na predkladanie ponúk a lehotou určenej na podpis zmluvy s úspešným uchádzačom príde k drobným zmenám/úpravám (uvedené zmeny/úpravy sa týkajú údajov, ktoré sa nachádzajú v zmluve), či už na strane zadávateľa alebo na strane úspešného uchádzača (ide napr. o zmeny ako: zmena štatutárov, zmena kontaktných údajov, zmena bankových údajov a pod.) a tieto zmeny nemali ani nemohli mať vplyv na priebeh alebo výsledok predmetného zadávania zákazky, zaväzuje sa zadávateľ resp. úspešný uchádzač takéto zmeny vykonať v rámci výzvy na uzatvorenie zmluvy.

17.9 Zadávateľ nesmie uzavrieť zmluvu s úspešným uchádzačom, ktorý nebude zapísaný v registri partnerov verejného sektora alebo nebudú zapísaní v registri partnerov verejného sektora jeho subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

1. **obsah ponuky**

Ponuka, ktorú predloží záujemca / uchádzač musí obsahovať nasledovné doklady a dokumenty:

18.1 Vyplnená špecifikácia predmetu zákazky uvedená v Prílohe č. 1 v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.2 Nacenená kalkulácia ceny podľa Prílohy č. 2 v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.3 Doklad o tom, že uchádzač je oprávnený dodávať predmet zákazky. Uchádzač tento požadovaný doklad preukáže predložením aktuálne platného výpisu z obchodného registra alebo aktuálne platného výpisu zo živnostenského registra alebo iným aktuálne platným obdobným dokladom, preukazujúcim tú skutočnosť, že uchádzač je oprávnený dodávať predmet zákazky. Akceptovaný je aj doklad – výpis z obchodného registra na internete ([www.orsr.sk](http://www.orsr.sk/) alebo [www.zrsr.sk](http://www.zrsr.sk/)) za predpokladu, že sa v ňom nachádzajú aktuálne údaje.

18.4 Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov podľa Prílohy č. 5, ktorá je neoddeliteľnou súčasťou tejto výzvy
na predkladanie ponúk.

18.5 Čestné vyhlásenie o súhlase s obchodnými podmienkami a s požiadavkami na predmet zákazky podľa Prílohy č. 6, ktorá je neoddeliteľnou súčasťou tejto výzvy na predkladanie ponúk.

18.6 Čestné vyhlásenie o subdodávateľoch podľa Prílohy č. 7, ktorá je neoddeliteľnou súčasťou tejto výzvy na predkladanie ponúk.

18.7 Sprievodný list ponuky, ktorý vyhotoví uchádzač ako úvodný list ponuky, obsahujúci zoznam všetkých predložených dokumentov, podpísaný osobou resp. osobami, ktorá je resp. sú oprávnená/é konať za uchádzača. Vzor Sprievodného listu sa nachádza v Prílohe č. 8, ktorá je neoddeliteľnou súčasťou tejto výzvy na predkladanie ponúk.

**neoddeliteľné prílohy tejto výzvy na predkladanie ponúk sú:**

**príloha č. 1 - špecifikácia predmetu zákazky**

**príloha č. 2 - kalkulácia ceny**

**príloha č. 3 - kúpna zmluva**

**príloha č. 4 -** **návod, pokyny, inštrukcie pre vypĺňanie špecifikácie predmetu zákazky a kalkulácie ceny**

**príloha č. 5 - čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

**príloha č. 6 - čestné vyhlásenie o súhlase s obchodnými podmienkami a s požiadavkami na predmet zákazky**

**príloha č. 7 - čestné vyhlásenie o subdodávateľoch**

**príloha č. 8 - vzor sprievodného listu ponuky**

**príloha č. 1 - špecifikácia predmetu zákazky**

|  |
| --- |
| **Názov predmetu zákazky:** Šicí / lepiaci stroj pre veľkoformátové krabice  |
|  |
| **Špecifikácia predmetu zákazky:**Predmetom zákazky je dodávka 1 ks šicieho / lepiaceho stroja pre veľkoformátové krabice. |
|  |
| **Šicí / lepiaci stroj pre veľkoformátové krabice****Počet: 1 ks** | **Uchádzač je sem povinný uviesť: výrobcu, typové označenie a značku (resp. obchodný názov) ponúkaného zariadenia** |
| **p.č.** | **Parameter/časť položky** | **MJ požadovaného parametra** | **Požiadavky na parametre/opis** | **Parametre ponúkané uchádzačom**  |
| 1 | Možnosť spracovať vlnitú lepenku hrubú v rozsahu | mm | min. (od 3 do 16) | **uveďte rozsah** |
| 2 | Pôdorysný rozmer - šírka | mm | max. 7700 | **uveďte hodnotu** |
| 3 | Pôdorysný rozmer - dĺžka | mm | max. 9000 | **uveďte hodnotu** |
| 4 | Pracovná šírka šitia/lepenia | mm | min. (od 500 do 3600) | **uveďte rozsah** |
| 5 | Pracovná výška šitia/lepenia | mm | min. (od 365 do 2300) | **uveďte rozsah** |
| 6 | Maximálna rýchlosť šitia | spony/min | min. 800 | **uveďte hodnotu** |
| 7 | Maximálna rýchlosť lepenia | m/min | min. 60 | **uveďte hodnotu** |
| 8 | Nastavenie rozostupov spôn v rozsahu | mm | min. (od 25 do 80) | **uveďte rozsah** |
| 9 | Maximálna výška stohovania s paletou automatického vykladača hárkov | mm | min. 1800 | **uveďte hodnotu** |
| 10 | Možnosť nastavenia dĺžky nanesenia lepidla v rozsahu pracovnej výšky |  | áno | **áno/nie** |
| 11 | Možnosť automatického nastavenia parametrov lepenia a šitia z pamäte stroja (opakovaná výroba) |  | áno | **áno/nie** |
| 12 | Možnosť dvojitého šitia/lepenia |  | áno | **áno/nie** |
| 13 | Ovládací panel stroja a technická dokumentácia v SK/CZ jazyku |  | áno | **áno/nie** |
| 14 | Záruka 24 mesiacov |  | áno | **áno/nie** |

**príloha č. 2 – kalkulácia ceny**

**Názov predmetu zákazky:** Šicí / lepiaci stroj pre veľkoformátové krabice

**Rozdelenie predmetu zákazky na časti:** nie

**Názov zadávateľa zákazky:** Cover 3S, s.r.o., Kamanová 254, 956 12 Kamanová

**Uchádzač (názov a sídlo):** vyplní záujemca

**IČO:** vyplní záujemca

**Platiteľ DPH:** vyplní záujemca (uvedie ÁNO alebo NIE)

**Kontaktná osoba:** vyplní záujemca

**Kontaktný e-mail:** vyplní záujemca

**Kontaktné telefónne číslo:** vyplní záujemca

**KALKULÁCIA CENY**

|  |  |  |  |  |  |  |
| --- | --- | --- | --- | --- | --- | --- |
| **p.č.** | **Položka**  | **Obchodné meno výrobcu logického celku (ponúknutého zariadenia)** | **Typové označenie logického celku alebo názov logického celku (ponúknutého zariadenia)** | **Počet****v ks** | **Jednotková cena** **v EUR bez DPH**  | **Cena celkom****v EUR bez DPH**  |
| 1. | Šicí / lepiaci stroj pre veľkoformátové krabice |  |  | 1 |  |  |
| **Celková cena v EUR bez DPH***(Za kompletnú realizáciu (dodávku) predmetu zákazky)* |  |

Čestne prehlasujeme, že akceptujeme všetky požiadavky zadávateľa a tieto požiadavky sme zahrnuli
do predloženej cenovej ponuky. Zároveň potvrdzujeme, že nami vypracovaná cenová ponuka zodpovedá cenám obvyklým v danom mieste a čase.

V ................................ dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka
*(v prípade ak pečiatku uchádzač používa)*

štatutárneho zástupcu oprávneného vystupovať
za uchádzača alebo iná oprávnená osoba resp. osoba splnomocnená na zastupovanie uchádzača

**príloha č. 3 – kúpna zmluva**

## KÚPNA ZMLUVA

uzavretá podľa § 409 a nasl. zák. č. 513/1991 Zb. Obchodný zákonník v znení neskorších predpisov

č. zmluvy kupujúceho: *ak je relevantné*

č. zmluvy predávajúceho: *ak je relevantné*

**Článok 1**

**Zmluvné strany**

**1.1 Kupujúci**:

**Kupujúci: COVER 3S, s.r.o.**

Sídlo:Kamanová 254, 956 12 Kamanová

Zapísaný: v Obchodnom registri Okresného súdu Nitra,

 oddiel: Sro., vložka č. 1356/N

Zastúpený: Vladimír Sommer, konateľ

Bankové spojenie: Tatra banka, a.s

IBAN: SK48 1100 0000 0029 2591 6079

IČO: 34121641

DIČ: 2020420490

IČ DPH: SK 2020420490

 /ďalej len „kupujúci“/

**1.2 Predávajúci**:

**Predávajúci**: **[názov obchodnej spoločnosti]**

Sídlo: [sídlo obchodnej spoločnosti]

Zapísaný: v Obchodnom registri Okresného súdu ....

 oddiel: ..., vložka č. ....

Zastúpený: [doplniť]

Bankové spojenie: [doplniť]

IBAN: [doplniť]

IČO: [doplniť]

DIČ: [doplniť]

IČ DPH: [doplniť]

Osoby oprávnené rokovať vo veciach

- technických:

- zmluvných:

/ďalej len „predávajúci“/

**Článok 2**

**Podklad pre uzavretie Zmluvy**

Podkladom pre uzavretie tejto Zmluvy je výsledok v rámci realizácie procesu zadávania zákazky ktorej poskytne verejný obstarávateľ viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP podľa aktuálne platnej Jednotnej príručky pre žiadateľov / prijímateľov k procesu a kontrole verejného obstarávania / obstarávania (verzia 2), korigendum účinné od 17.6.2022 na predmet zákazky: Šicí / lepiaci stroj pre veľkoformátové krabice. Predmet Zmluvy bude financovaný zo zdrojov z fondov Európskej únie a z vlastných zdrojov zadávateľa. Operačný program: Operačný program Integrovaná infraštruktúra 2014 – 2020 (OP II), Kód výzvy: OPII-MH/DP/2022/9.5-35.

**Článok 3**

**Predmet Zmluvy a termín dodania**

## Predávajúci sa zaväzuje dodať kupujúcemu tovar špecifikovaný v Prílohe č. 1 (ďalej len “Tovar”) a previesť na kupujúceho vlastnícke právo k Tovaru.

* 1. Kupujúci sa zaväzuje Tovar za podmienok dohodnutých v tejto Zmluve prevziať a zaplatiť zaň predávajúcemu cenu dohodnutú v článku 4 tejto Zmluvy.
	2. Predávajúci sa zaväzuje dodať Tovar do 250 kalendárnych dní od účinnosti tejto Zmluvy.
	3. Predávajúci sa zaväzuje dopraviť Tovar do miesta: Kamanová 254, 95612, Kamanová.
	4. Predávajúci sa zaväzuje Tovar zmontovať a sprevádzkovať v mieste dodania podľa bodu 3.4 tejto Zmluvy a to v stanovenom termíne podľa bodu 3.3 tejto Zmluvy.

**Článok 4**

**Cena, platobné podmienky a zmluvné pokuty**

* 1. Cena za Tovar v rozsahu podľa článku 3 tejto Zmluvy je zmluvnými stranami dohodnutá ako cena maximálna vo výške ..... EUR bez DPH (slovom: ....... EUR bez DPH) (ďalej len „Cena“).
	2. Cena je špecifikovaná v Prílohe č. 2 tejto Zmluvy.
	3. Právo na zaplatenie Ceny vzniká predávajúcemu podľa nižšie uvedených bodov:

4.3.1 Kupujúci poskytne predávajúcemu preddavok/preddavky (zálohovú platbu/zálohové platby) na dodanie Tovaru nasledovne:

4.3.1.1 vo výške 40% Ceny na základe vystavenej a doručenej preddavkovej (zálohovej) faktúry, ktorú je predávajúci povinný vystaviť a doručiť kupujúcemu najneskôr do 30 kalendárnych dní od nadobudnutia účinnosti tejto Zmluvy,

4.3.1.2 vo výške 55% Ceny na základe vystavenej a doručenej preddavkovej (zálohovej) faktúry, ktorú je predávajúci povinný vystaviť a doručiť kupujúcemu 31.10.2023, za predpokladu, že Tovar nebol dodaný do 31.10.2023.

4.3.2 Kupujúci je povinný vystaviť a doručiť kupujúcemu vyúčtovaciu faktúru najneskôr do 10 kalendárnych dní po podpise dodacieho listu alebo odovzdávacieho/preberacieho listu obidvomi zmluvnými stranami, a to buď:

4.3.2.1 vo výške 60%  Ceny za predpokladu, že Tovar bol dodaný do 31.10.2023, alebo

4.3.2.2 vo výške 5% Ceny za predpokladu, že Tovar bol dodaný neskôr ako 31.10.2023.

* 1. Splatnosť vystavenej faktúry je 60 dní od dňa doručenia faktúry kupujúcemu.
	2. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je kupujúci oprávnený vrátiť ju v lehote 7 dní od jej doručenia predávajúcemu s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry kupujúcemu.
	3. V prípade omeškania kupujúceho s úhradou Ceny alebo jej časti, je predávajúci oprávnený účtovať úrok z omeškania vo výške 0,05% za každý deň omeškania z čiastky, s ktorou je kupujúci v omeškaní. Úrok z omeškania nemá vplyv na náhradu skutočne vzniknutej škody podľa § 373 a nasl. Obchodného zákonníka.
	4. Všetky platby podľa tejto zmluvy bude kupujúci hradiť bezhotovostným prevodom na účet predávajúceho uvedený v článku 1 tejto Zmluvy.
	5. Za nedodržanie požadovaného termínu dodania Tovaru podľa bodu 3.3 tejto Zmluvy, má kupujúci voči predávajúcemu nárok na zmluvnú pokutu vo výške 1 000,- EUR vrátane DPH za každý započatý deň omeškania. Zaplatením zmluvnej pokuty podľa tohto odseku nie je dotknutý nárok kupujúceho na náhradu spôsobenej škody. Predávajúci je povinný túto zmluvnú pokutu kupujúcemu zaplatiť, pričom kupujúci má zároveň voči predávajúcemu právo na náhradu škody presahujúcej zmluvnú pokutu.
	6. Ak predávajúci po podpise tejto Zmluvy a pred začatím dodávky Tovaru odstúpi od tejto Zmluvy
	z dôvodov na strane predávajúceho, je povinný bez vyzvania zaplatiť kupujúcemu zmluvnú pokutu vo výške 10 000,- EUR.
	7. Ak predávajúci neodstráni zistené nedostatky Tovaru do 15 kalendárnych dní od uplatnenia reklamácie, ak sa termín odstránenia zistených nedostatkov Tovaru nedohodne písomne inak, je predávajúci povinný bez vyzvania zaplatiť kupujúcemu zmluvnú pokutu vo výške 1 000,- EUR vrátane DPH za každý zistený nedostatok Tovaru a deň omeškania dodania Tovaru. Kupujúci má zároveň voči predávajúcemu právo na náhradu škody presahujúcej zmluvnú pokutu. Nesplnenie záväzku predávajúceho odstrániť zistený nedostatok Tovaru po dobu dlhšiu ako 15 kalendárnych dní po určenom termíne je považované za podstatné porušenie tejto Zmluvy.
	8. Predávajúci výslovne prehlasuje, že sú mu známe všetky podmienky dodávky Tovaru, rovnako ako situácia a prístup na miesto dodania Tovaru a tiež všetky skutočnosti, ktoré sú rozhodujúce pre dodanie Tovaru. Dodatočné požiadavky predávajúceho, ktoré vyplývajú z týchto dôvodov, nebudú uznané.

**Článok 5**

**Kontrola, audit, overovanie na mieste**

Predávajúci je povinný poskytnúť súčinnosť pri vykonávaní finančnej kontroly, strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku (ďalej len „NFP“), ktorú plánuje mať zadávateľ uzatvorenú s poskytovateľom NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Vykonávateľ a ním poverené osoby,

c) Útvar vnútorného auditu a ním poverené osoby,

d) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

e) Orgán auditu a ním poverené osoby,

f) Splnomocnení zástupcovia Európskej Komisie a Európskeho dvora audítorov,

g) Osoby prizvané vyššie uvedenými orgánmi v súlade s príslušnými právnymi predpismi SR
a právnymi aktmi EÚ.

**Článok 6**

**Zodpovednosť za vady, záruka za kvalitu**

6.1 Predávajúci zodpovedá za to, že Tovar bude dodaný a bude mať vlastnosti v súlade s Prílohou č. 1 tejto Zmluvy.

6.2 Tovar má vady ak:

a) nie je dodaný v dohodnutej kvalite,

b) vykazuje nedorobky, t.j. nie je dodaný a namontovaný v celom dohodnutom rozsahu,

c) má právne vady v zmysle § 433 Obchodného zákonníka v platnom znení.

Tieto vady je kupujúci povinný uviesť do dodacieho listu a predávajúci je povinný ich odstrániť. Do okamihu ich odstránenia má kupujúci právo nepodpísať dodací list a nevzniká mu tak povinnosť prevziať faktúru za danú čiastkovú dodávku. Vadou sa rozumie odchýlka v kvalite, rozsahu a parametroch tovaru stanovených v špecifikácii tovaru, ktorá tvorí Prílohu č. 1 tejto Zmluvy a platnými predpismi a technickými normami.

6.3 Pre nároky zo zodpovednosti za vady platia ustanovenia Obchodného zákonníka v platnom znení.

6.4 Predávajúci poskytuje kupujúcemu záruku na Tovar 24 mesiacov od dátumu odovzdania a prevzatia konkrétneho Tovaru špecifikovaného v Prílohe č. 1 tejto Zmluvy. Záruka sa nevzťahuje na vady spôsobené nesprávnou manipuláciou s Tovarom, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou.

Do doby záruky sa nezapočítava čas, nevyhnutný na opravu/odstránenie záručnej závady. O tento nevyhnutný čas sa záručná doba predlžuje.

Po túto dobu predávajúci zodpovedá kupujúcemu:

* že si Tovar uchová bezchybnú akosť, vzhľad a bezporuchovosť,
* že bude plne zodpovedať podmienkam tejto Zmluvy, platným normám a predpisom,
* že Tovar bude plne zodpovedať tejto Zmluve, jej prílohám.

6.5 Kupujúci je povinný reklamáciu vady Tovaru písomne uplatniť bezodkladne po jej zistení. Za písomne uplatnenú reklamáciu sa považuje aj reklamácia, ktorú kupujúci zašle predávajúcemu spôsobom uvedeným v bode 7.1 tejto Zmluvy.

6.6 Predávajúci sa zaväzuje reklamáciu vybaviť v čo najkratšom možnom čase. Predávajúci sa zaväzuje vady/ poruchy odstraňovať v servisných strediskách predávajúceho alebo v strediskách zmluvných partnerov alebo u kupujúceho.

6.7 Kupujúci sa zaväzuje zabezpečiť nahlasovanie reklamácie bezodkladne a presne, pričom hlásenie musí obsahovať:

* dátum a čas hlásenia,
* typ zariadenia (tovaru),
* výrobné číslo zariadenia,
* podrobný popis a prejav vady zariadenia,
* umiestnenie zariadenia,
* meno a kontakt nahlasovateľa,

**Článok 7**

**Záverečné ustanovenia**

7.1 Všetky oficiálne oznámenia medzi zmluvnými stranami na základe tejto Zmluvy budú zaslané formou doporučeného listu s doručenkou, ktorý bude podpísaný oprávneným zástupcom zmluvnej strany alebo ním poverenou osobou, ktorá oznámenie odosiela, resp. doručením iným preukázateľným spôsobom na adresu: Cover 3S, s.r.o., Kamanová 254, 956 12 Kamanová.

* 1. Kupujúci má právo bez akýchkoľvek sankcií odstúpiť od tejto Zmluvy v prípade, keď ešte nedošlo k plneniu z tejto Zmluvy medzi kupujúcim a predávajúcim a výsledky finančnej kontroly poskytovateľa NFP neumožňujú financovanie výdavkov vzniknutých z realizácie procesu zadávania zákazky na Tovar.
	2. Táto Zmluva nadobúda platnosť dňom jej podpisu oboma zmluvnými stranami. Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok zadávania zákazky, pričom rozhodujúci je dátum doručenia správy z kontroly prijímateľovi (kupujúcemu). Ak boli v rámci finančnej kontroly zadávania zákazky identifikované nedostatky, ktoré mali alebo mohli mať vplyv na výsledok zadávania zákazky, Zmluva nadobudne účinnosť momentom súhlasu prijímateľa (kupujúceho) s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv pri zadávaní zákazky.
	3. Neoddeliteľnou súčasťou tejto Zmluvy je:

 Príloha č. 1 – Špecifikácia Tovaru

 Príloha č. 2 – Kalkulácia Ceny

 Príloha č. 3 – Doklad(y) o zapísaní do registra partnerov verejného sektora u predávajúceho a subdodávateľa/ov, ak sa ich zápis v zmysle platného príslušného zákona vyžaduje.

 Príloha č. 4 – Zoznam subdodávateľov vrátane spôsobu zmeny subdodávateľa

* 1. Túto Zmluvu je možné meniť alebo dopĺňať len písomne formou dodatkov k tejto Zmluve.
	2. Predávajúci (resp. subdodávateľ/lia predávajúceho – ak si takýto zápis príslušný zákon vyžaduje) je povinný byť v čase podpisu tejto Zmluvy, ako aj počas celej doby platnosti tejto Zmluvy, zapísaný v registri partnerov verejného sektora, ktorý vedie Ministerstvo spravodlivosti SR. Doklad o zapísaní do registra partnerov verejného sektora tvorí Prílohu č. 3 tejto Zmluvy.
	3. Táto zmluva je vypracovaná v 4 rovnopisoch, z ktorých každá zo Zmluvných strán dostane 2 rovnopisy.

V Kamanovej, dňa .................. V .............................., dňa..................

Za kupujúceho: Za predávajúceho:

................................................................ ................................................................

**Cover 3S, s.r.o.**

Vladimír Sommer

konateľ

**Príloha č. 1 – Špecifikácia Tovaru**

|  |  |
| --- | --- |
| **Šicí / lepiaci stroj pre veľkoformátové krabice****Počet: 1 ks** | **Predávajúci je sem povinný uviesť: výrobcu, typové označenie a značku (resp. obchodný názov) ponúkaného zariadenia** |
| **p.č.** | **Parameter/časť položky** | **MJ požadovaného parametra** | **Požiadavky na parametre/opis** | **Parametre ponúkané predávajúcim**  |
| 1 | Možnosť spracovať vlnitú lepenku hrubú v rozsahu | mm | min. (od 3 do 16) | **uveďte rozsah** |
| 2 | Pôdorysný rozmer - šírka | mm | max. 7700 | **uveďte hodnotu** |
| 3 | Pôdorysný rozmer - dĺžka | mm | max. 9000 | **uveďte hodnotu** |
| 4 | Pracovná šírka šitia/lepenia | mm | min. (od 500 do 3600) | **uveďte rozsah** |
| 5 | Pracovná výška šitia/lepenia | mm | min. (od 365 do 2300) | **uveďte rozsah** |
| 6 | Maximálna rýchlosť šitia | spony/min | min. 800 | **uveďte hodnotu** |
| 7 | Maximálna rýchlosť lepenia | m/min | min. 60 | **uveďte hodnotu** |
| 8 | Nastavenie rozostupov spôn v rozsahu | mm | min. (od 25 do 80) | **uveďte rozsah** |
| 9 | Maximálna výška stohovania s paletou automatického vykladača hárkov | mm | min. 1800 | **uveďte hodnotu** |
| 10 | Možnosť nastavenia dĺžky nanesenia lepidla v rozsahu pracovnej výšky |  | áno | **áno/nie** |
| 11 | Možnosť automatického nastavenia parametrov lepenia a šitia z pamäte stroja (opakovaná výroba) |  | áno | **áno/nie** |
| 12 | Možnosť dvojitého šitia/lepenia |  | áno | **áno/nie** |
| 13 | Ovládací panel stroja a technická dokumentácia v SK/CZ jazyku |  | áno | **áno/nie** |
| 14 | Záruka 24 mesiacov |  | áno | **áno/nie** |

**Príloha č. 2 – Kalkulácia Ceny**

|  |  |  |  |  |  |  |
| --- | --- | --- | --- | --- | --- | --- |
| **p.č.** | **Položka**  | **Obchodné meno výrobcu logického celku (ponúknutého zariadenia)** | **Typové označenie logického celku alebo názov logického celku (ponúknutého zariadenia)** | **Počet****v ks** | **Jednotková cena** **v EUR bez DPH**  | **Cena celkom****v EUR bez DPH**  |
| 1. | Šicí / lepiaci stroj pre veľkoformátové krabice |  |  | 1 |  |  |
| **Celková cena v EUR bez DPH***(Za kompletnú realizáciu (dodávku) predmetu zmluvy)* |  |

**Príloha č. 3**

**Doklad(y) o zapísaní do registra partnerov verejného sektora u predávajúceho**

a subdodávateľa/ov, ak sa ich zápis v zmysle platného príslušného zákona vyžaduje.

*Doplní úspešný uchádzač v rámci v výzvy na doručenie podpísanej kúpnej zmluvy.*

**Príloha č. 4 – Zoznam subdodávateľov vrátane spôsobu zmeny subdodávateľa**

Predávajúci v čase podpisu tejto Zmluvy uvedie:

1. Nebudem pri realizácii uvedeného predmetu zákazky zadávať akýkoľvek podiel zákazky subdodávateľom a celý predmet zákazky zrealizujem vlastnými kapacitami.

ALEBO (predávajúci vyberie buď alternatívu a) alebo b), podľa toho, ktorá v jeho prípade platí)

1. Mám v úmysle zadať realizáciu podielu zákazky nasledovným subdodávateľom, ktorých zoznam
je kompletný tak, aby spolu s kapacitami uchádzača mohol byť realizovaný predmet zákazky riadne a úplne v zmysle stanovených podmienok a túto spoluprácu má s uvedenými subdodávateľmi odkonzultovanú ako z hľadiska podmienok realizácie, tak aj z hľadiska predloženého návrhu na plnenie kritéria cena.

Zoznam subdodávateľov:

|  |  |  |  |
| --- | --- | --- | --- |
| Názov, sídlo a IČO subdodávateľa | Osoba oprávnená konať za subdodávateľa, meno a priezvisko | Predmet subdodávky  | Podiel subdodávky z celého predmetu zákazky v EUR bez DPH alebo v % |
|  |  |  |  |
|  |  |  |  |

 (Predávajúci použije toľko riadkov tabuľky, koľko je potrebné z hľadiska počtu subdodávateľov)

**Pravidlá pre zmenu subdodávateľa**

1. V tejto prílohe sú uvedené údaje o všetkých známych subdodávateľoch predávajúceho, ktorí sú známi
v čase uzavierania tejto Zmluvy a údaje o osobe oprávnenej konať za subdodávateľa v rozsahu meno
a priezvisko, adresa pobytu, dátum narodenia.
2. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v tejto prílohe a to bezodkladne.
3. V prípade zmeny subdodávateľa je predávajúci povinný najneskôr do 5 pracovných dní odo dňa zmeny subdodávateľa predložiť kupujúcemu informácie o novom subdodávateľovi a predmete subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene.
4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona
č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora
a o zmene a doplnení niektorých zákonov.
5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť
pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**príloha č. 4 - návod, pokyny, inštrukcie pre vypĺňanie špecifikácie predmetu zákazky a kalkulácie ceny**

**Návod/pokyny/inštrukcie pre uchádzača pre vyplnenie špecifikácie predmetu zákazky:**

1. Uchádzač musí uviesť v príslušnom riadku: **výrobcu, typové označenie a značku (resp. obchodný názov) ponúkaného zariadenia**.
2. Zadávateľ v špecifikácii popisuje v stĺpci s názvom „*Parameter/časť položky*“ textovú časť požiadavky na požadovaný parameter predmetu zákazky a v stĺpci „*Požiadavky na parameter/opis*“ zadávateľ popisuje akým spôsobom má uchádzač uviesť požadovaný údaj v stĺpci s názvom „*Parametre ponúkané uchádzačom*“ a to buď:
3. Ak zadávateľ vyžaduje, aby uchádzač uviedol údaj **„áno“**, čím potvrdí, že ním ponúkaný predmet zákazky, značky a typového označenia resp. obchodného názvu od výrobcu, ktorého uviedol v prvom riadku, spĺňa na 100 percent požiadavku zadávateľa. Ak by predmet zákazky (položka), ktorý ponúka uchádzač v rámci svojej ponuky nespĺňal požadovaný parameter, uvedie uchádzač pri tomto parametri údaj „nie“. (Príklad: ak zadávateľ požaduje napr. pre parameter „Možnosť dvojitého šitia/lepenia" údaj „áno“, tak uchádzačom ponúknutý predmet zákazky musí mať možnosť dvojitého šitia/lepenia, vtedy bude zadávateľ považovať tento parameter za splnený).
4. Ak zadávateľ požaduje údaj **min. (minimálne)**, znamená to, že predmet zákazky, ktorý ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter "Maximálna rýchlosť lepenia" v rámci stĺpca "Požiadavky na parametre/opis" údaj „min. 60 m/min“, tak uchádzačom ponúknutý predmet zákazky musí spĺňať pre parameter “Maximálna rýchlosť lepenia“ hodnotu presne 60 m/min alebo viac ako 60 m/min (napr. 65 m/min), vtedy bude zadávateľ považovať tento parameter za splnený).
5. Ak zadávateľ požaduje údaj **max. (maximálne)**, znamená to, že predmet zákazky, ktorý ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo nižšia (menšia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter "Pôdorysný rozmer - šírka" v rámci stĺpca "Požiadavky na parametre/opis" údaj „max. 7700 mm“, tak uchádzačom ponúknutý predmet zákazky musí spĺňať pre parameter “Pôdorysný rozmer - šírka“ hodnotu presne 7700 mm alebo menej ako 7700 mm (napr. 7500 mm), vtedy bude zadávateľ považovať tento parameter za splnený).
6. Ak zadávateľ požaduje údaj - "uveďte rozsah“ **min. (od - do)**, znamená to, že predmet zákazky, ktorý ponúkne uchádzač zadávateľovi, musí pri požadovanom parametri, mať taký rozsah hodnôt (údajov) parametra, ktorý minimálne pokryje celý požadovaný rozsah v zátvorke, tzn. že minimálna hodnota požadovaného rozsahu bude rovná, alebo menšia (nižšia), ako je hodnota „od“ v zátvorke a zároveň hodnota „do“ je rovnaká alebo väčšia (vyššia) ako požadovaná hodnota v zátvorke pri tomto parametri (Príklad: ak zadávateľ požaduje napr. pre parameter "Nastavenie rozostupov spôn v rozsahu" v rámci stĺpca "Požiadavky na parametre/opis" údaj min. (od 25 do 80) mm, tak uchádzačom ponúknutý predmet zákazky musí spĺňať pre parameter "Nastavenie rozostupov spôn v rozsahu" napr. minimálne rozsah v rozmedzí od 25 mm do 80 mm alebo viacej napr. od 23 mm do 88 mm).

**Návod/pokyny/inštrukcie pre uchádzača pre vyplnenie cenovej ponuky:**

**Pokyny ku vypĺňaniu cenovej ponuky**

Uchádzač musí uviesť v príslušnom políčku: obchodné meno výrobcu logického celku (ponúknutého predmetu zákazky) a typové označenie logického celku alebo názov logického celku (ponúknutého predmetu zákazky). Uchádzač musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) predmetu zákazky (celková cena predmetu zákazky, ktorú uchádzač v ponuke uvedie, sa za takú považovať aj bude). Celková cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase.

**príloha č. 5 - čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

ČESTNÉ VYHLÁSENIE UCHÁDZAČA, ŽE NEMÁ ULOŽENÝ ZÁKAZ ÚČASTI

VO VEREJNOM OBSTARÁVANÍ A O NEPRÍTOMNOSTI KONFLIKTU ZÁUJMOV

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **Cover 3S, s.r.o., Kamanová 254, 956 12 Kamanová** na predmet zákazky **“Šicí / lepiaci stroj pre veľkoformátové krabice“**:

**vyhlasujem na svoju česť, že**

**nemám uložený zákaz účasti vo verejnom obstarávaní potvrdený konečným rozhodnutím**

**v Slovenskej republike alebo v štáte sídla, miesta podnikania alebo obvyklého pobytu**

**a**

v súvislosti s uvedeným postupom zadávania zákazky potvrdzujem neprítomnosť konfliktu záujmov v tom,
že som:

a) nevyvíjal a nebudem vyvíjať voči žiadnej osobe na strane zadávateľa, ktorá je alebo by mohla byť zainteresovanou osobou, akékoľvek aktivity, ktoré by mohli viesť k zvýhodneniu postavenia uchádzača v postupe tohto zadávania zákazky,

b) neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,

c) budem bezodkladne informovať zadávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu predmetného zadávania zákazky.

V ................................ dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka
*(v prípade ak pečiatku uchádzač používa)*

štatutárneho zástupcu oprávneného vystupovať
za uchádzača alebo iná oprávnená osoba resp. osoba splnomocnená na zastupovanie uchádzača

**príloha č. 6 - čestné vyhlásenie o súhlase s obchodnými podmienkami a s požiadavkami na predmet zákazky**

ČESTNÉ VYHLÁSENIE O SÚHLASE S OBCHODNÝMI PODMIENKAMI

A S POŽIADAVKAMI NA PREDMET ZÁKAZKY

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **Cover 3S, s.r.o., Kamanová 254, 956 12 Kamanová**, na predmet zákazky **“Šicí / lepiaci stroj pre veľkoformátové krabice“**:

**vyhlasujem na svoju česť, že**

**súhlasím s obchodnými podmienkami uvedenými v kúpnej zmluve, ktorá je neoddeliteľnou súčasťou predmetnej výzvy na predkladanie ponúk vrátane jej príloh a s požiadavkami na predmet zákazky uvedenými vo výzve na predkladanie ponúk tejto výzvy, a to v plnom rozsahu.**

V ................................ dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka
*(v prípade ak pečiatku uchádzač používa)*

štatutárneho zástupcu oprávneného vystupovať
za uchádzača alebo iná oprávnená osoba resp. osoba splnomocnená na zastupovanie uchádzača

**príloha č. 7 - čestné vyhlásenie o subdodávateľoch**

ČESTNÉ VYHLÁSENIE O SUBDODÁVATEĽOCH

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá cenovú ponuku v rámci výzvy na predkladanie ponúk, vyhlásenej zadávateľom
**Cover 3S, s.r.o., Kamanová 254, 956 12 Kamanová**, na predmet zákazky **“Šicí / lepiaci stroj pre veľkoformátové krabice“**:

**vyhlasujem na svoju česť, že**

1. Nebudem pri realizácii uvedeného predmetu zákazky zadávať akýkoľvek podiel zákazky subdodávateľom a celý predmet zákazky zrealizujem vlastnými kapacitami.

ALEBO (uchádzač vyberie buď alternatívu a) alebo b), podľa toho, ktorá v jeho prípade platí)

1. Mám v úmysle zadať realizáciu podielu zákazky nasledovným subdodávateľom, ktorých zoznam
je kompletný tak, aby spolu s kapacitami uchádzača mohol byť realizovaný predmet zákazky riadne a úplne v zmysle stanovených podmienok a túto spoluprácu má s uvedenými subdodávateľmi odkonzultovanú ako z hľadiska podmienok realizácie, tak aj z hľadiska predloženého návrhu na plnenie kritéria cena.

Zoznam subdodávateľov:

|  |  |  |  |
| --- | --- | --- | --- |
| Názov, sídlo a IČO subdodávateľa | Osoba oprávnená konať za subdodávateľa, meno a priezvisko | Predmet subdodávky  | Podiel subdodávky z celého predmetu zákazky v EUR bez DPH alebo v % |
|  |  |  |  |
|  |  |  |  |

(Uchádzač použije toľko riadkov tabuľky, koľko je potrebné z hľadiska počtu subdodávateľov)

Som si vedomý(á) právnych následkov nepravdivého vyhlásenia o skutočnostiach uvedených v predchádzajúcich odsekoch.

V ................................ dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka
*(v prípade ak pečiatku uchádzač používa)*

štatutárneho zástupcu oprávneného vystupovať
za uchádzača alebo iná oprávnená osoba resp. osoba splnomocnená na zastupovanie uchádzača

**príloha č. 8 – vzor sprievodného listu ponuky**

SPRIEVODNÝ LIST PONUKY

Ponuka uchádzača: .............................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej **Cover 3S, s.r.o., Kamanová 254, 956 12 Kamanová**, na predmet zákazky **“Šicí / lepiaci stroj pre veľkoformátové krabice“** obsahuje nižšie uvedené dokumenty:

**Zoznam všetkých predložených dokumentov:**

* + - 1. **Vyplnená špecifikácia predmetu zákazky** podľa Prílohy č. 1, podľa inštrukcií uvedených v Prílohe č. 4
			2. **Nacenená kalkulácia ceny** podľa Prílohy č. 2, podľa inštrukcií uvedených v Prílohe č. 4
			3. **Doklad preukazujúci oprávnenosť dodávať predmet zákazky** *(Uchádzač doplní akým dokladom preukazuje oprávnenosť dodávať predmet zákazky)*
			4. **Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov** podľa Prílohy č. 5
			5. **Čestné vyhlásenie o súhlase s obchodnými podmienkami a s požiadavkami na predmet zákazky** podľa Prílohy č. 6
			6. **Čestné vyhlásenie o subdodávateľoch** podľa Prílohy č. 7
			7. **Ak je relevantné: Splnomocnenie preukazujúce tú skutočnosť, že osoba, ktorá podpísala za uchádzača požadované dokumenty, je oprávnená vystupovať za uchádzača**

V ................................ dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka
*(v prípade ak pečiatku uchádzač používa)*

štatutárneho zástupcu oprávneného vystupovať
za uchádzača alebo iná oprávnená osoba resp. osoba splnomocnená na zastupovanie uchádzača